Sekolah Menengah Kebangsaan Labu Besar

Sekolah Menengah Kebangsaan Labu Besar atau nama ringkasnya SMK Labu Besar, merupakan sebuah Sekolah menengah kebangsaan yang terletak di Pekan Labu Besar.

Pada 2009, Sekolah Menengah Kebangsaan Labu Besar memiliki 606 pelajar lelaki dan 595 pelajar perempuan, menjadikan jumlah keseluruhan murid seramai 1201 orang.Sekolah ini mempunyai seramai 76 orang guru.2009

Sejarah 
Sekolah Menengah Kebangsaan Labu Besar (SMKLB) terletak kira-kira 27 kilometer dari Bandar Kulim. Sekolah ini mula ditubuhkan pada tahun 1975. Pada peringkat awal penubuhannya, pelajar-pelajar SMKLB telah menumpang di Sekolah Kebangsaan Malau dan Sekolah Jenis Kebangsaan (Tamil) Ladang Pelam, Malau mulai 1 Januari 1975 sehingga 31 Mei 1976.

Bangunan SMKLB telah didirikan di sebuah kawasan seluas 6.07 hektar (15 ekar) di kawasan ladang Bukit Sidim, Labu Besar. Pada 1 Jun 1976, SMKLB dengan rasminya beroperasi dan telah memulakan sesi persekolahannya pertama dengan jumlah pelajar seramai 437 orang. SMKLB turut betuah kerana diberikan kemudahan asrama harian. Asrama harian SMKLB mulai mengambil pelajar pertamanya pada 1 Mei 1991 dengan kapasiti 110 orang pelajar.

Mulai 1 Mac 1993, sekolah ini telah dinaiktaraf dari sekolah gred B ke sekolah gred A dan beroperasi melalui 34 buah kelas yang terdiri dari tingkatan peralihan hingga tingkatan 5. Mulai 1998 pula, kelas aliran sains dibuka untuk pelajar-pelajar tingkatan 4 dengan jumlah pelajar seramai 20 orang. Pada awal april 2002, sekolah ini sekali lagi melakar sejarah apabila diberi kepercayaan mewujudkan kelas tingkatan 6 aliran sastera dan seramai 28 oarang pelajar mendaftar diri pada tahun tersebut.

Apabila terbinanya sebuah blok bangunan tiga tingkat yang baru pada tahun 2003, perubahan kepada sistem persekolahan turut berlaku. Blok yang mengandungi 12  buah bilik kelas, sebuah bilik guru dan sebuah dewan terbuka  telah membolehkan sistem persekolahan satu sesi dilaksanakan mulai tahun tersebut.

SMKLB telah menubuhkan kelas Pendidikan Khas mulai 1 Januari 2008 dengan jumlah murid kelas pendidikan khas adalah seramai 16 orang, seorang guru penyelaras, 3 orang guru dan seorang pembantu pengurusan murid (PPM). Murid khas sekolah ini datang dari sekitar kawasan Sedim, Kulim.

Senarai Nama Pengetua
 En. Mohd Yusuff bin Mohd Isa               1.1.1975 - 31.12.1979
 En. Abdul Hamid bin Haji Muhamad       1.1.1980 - 15.10,1986
 En. Ramli bin Ariffin                               16.10.1986  - 31.3.1988
 En. Abdul Wahab bin Noor                    1.4.1988 - 31.1.1995
 Pn. Zalilah bt Zakaria                            1.2.1995 - 31.1.1997
 Tn. Haji Nordin Kayat                            1.2.1997- 30.6.2000
 En. Jamaluddin bin Idris                        1.7.2000 - 15.9.2003. 
 En. Ramlee bin  Mohamed Shariff         16.9.2003 - 31.10.2004 
 Tn. Haji Abdullah bin Yaacob                 1.11.2004 - 30.4.2006 
 .Tn. Haji Mohd Khirrudin bin Ideris          1.5.2006 - 28.2.2007.  
 .Pn. Zaleha L. Hamid                              1.3.2007 -26.9.2009  
 Pn. Rosnah Ismail                                  27.9.2009 - 13.12.2012  
 Tn.Haji Rusdin  bin Hussin.                    14.12.2012 - 2.10.2016   
 .Tn. Haji Mas'od bin Haji Jailani               3.10.2016 - sekarang.  

Pencapaian.
 Kurikulum.......

2.Kokurukulum...

 Alamat
Sekolah Menengah Kebangsaan Labu Besar
Pekan Labu Besar 
09010, Kulim
Kedah, Malaysia
Telefon =  6044031693
Fax       = 6044031693

 Pautan luar 
 Sekolah Menengah Kebangsaan Labu Besar


Labu Besar
Labu Besar